
+ Sâmbăta aceasta a primit botezul pruncul Ilie, cel de-al doilea copil al 
Danei (care a fost în strană) şi al lui Petrişor de la Apateu. Ne bucurăm 
că încă sunt creştini care îl iubesc pe acest Prooroc minunat. Să-l ajute 


lăsat deoparte grijile şi problemele personale și au lucrat săptămâna 


Această icoană Prodromiţa 

de la Biserica Blascovici din 

Timişoara a început să plân- 

gă luni seara, în timpul pri- 
vegherii. 


Jovan Janjit 
PATRIARHUL PAVLE AL SERBIEI 


Statura duhovnicească a Patriarhului Pavle n-a putut şi nu poate rămâne ascunsă. Aşa , > 
stau lucrurile când e vorba de oamenii mari, înmiresmaţi de sfinţenie, cu plinătate de i-ai 
har, din ale căror cuvinte te poţi adăpa şi hrăni duhovniceşte, de la care ai ce învăţa, care 
ar trebui să ne fie cu adevărat pildă. Dintr-un asemenea om străluceşte sfinţenia, fiindcă 
sfinţenia nu se poate ascunde. Așa cum nu se poate ascunde cetatea când stă pe un vârf 
de munte. Asemenea oameni sunt cu adevărat lumina lumii (Matei 5, 14). 


pe prunc în toată viaţa sa! 


* Tinerii noştri din grupul coor- 
donat de Tudor-Gheorghe şi 
Giorgiana actriţa au petrecut o 
minunată săptămână într-o ta- 
bără în preajma mănăstirii 
Nera. Programul a inclus multe 
activităţi şi jocuri, dar şi muncă 
la mănăstire şi discuţii cu păr. 
Teofan (foto dreapta). 


+ Mai mulţi fraţi (foto stânga) au 


aceasta la refacerea şi înfrumuse- 
ţarea spaţiului verde al curţii 
Bisericuţei. Dumnezeu să le răs- 
plătească osteneala! 


+ Pe 20 iunie voluntarii de la Ambulanţa pentru Monumente au început lucrările 
la biserica de lemn din Troaş, comuna Săvârşin, o intervenţie care s-a dovedit 
mai mult decât necesară pentru punerea în siguranţă a lăcaşului de cult. După 
două săptămâni de muncă, pe 6 iulie, voluntarii au declarat proiectul o reuşită şi 
biserica a fost salvată. (sursa: arhiepiscopiaaradului.ro) 


* Parohul din Tokyo a anunţat un gând al comunităţii ortodoxe române din Japo- 
nia legat de Centrul Ortodox Internaţional „Sf. Andrei” din Kita-Karuizawa: 
„Poate, dacă ar fi voia lui Dumnezeu, acest centru va deveni sediul unei mici 
comunităţi monahale, prima din Japonia, În august 2021, comunitatea a 
cumpărat un teren împădurit de aproximativ 1.000 de metri pătraţi situat la poa- 
lele Muntelui Asama. (sursa: basilica.ro) 


* Să ne rugăm să ne ierte Dumnezeu pentru toate lucrurile cumplite ce au început 
să se petreacă şi în ţări ortodoxe: botezuri în cupluri de homosexuali (Grecia), 
căsătorii vicleneşti între transgenderi (la noi), dar şi în Biserica Catolică 
(binecuvântarea unirii a doi bărbaţi). Nu este cazul să detaliem ştirile şi nici să ne 
mirăm că tot mai multe icoane plâng... 


JOVAN JANJIC 


PATRIARHUL PAVLE 
AL SERBIEI 


SFINȚENIA NU SE POATE ASCUNDE 

Obştea Bisericii Sf. Andrei Riverside California 


De ce sunt tatăl a 10 copii ? 


A 

In California unde locuiesc, de mul- 
te ori când am mers pe stradă cu 
reverenda mea neagră de preot, ală- 
turi de soţia mea îmbrăcată cuviinci- 
os, adică altfel decât majoritatea 
trecătorilor, şi mai ales alături de cei 
10 copii ai noştri, oamenii se uitau la 
noi ca la nişte ciudaţi. Dintre aceste 
„ciudăţenii” mă voi opri la aceea de 
a fi tatăl a 10 copii, la rostul nostru 
de a primi copii. 


Maxima 


Foaie ortodoxă pentru sufleţ 


Iar aici este vorba în primul rând 
despre valoarea fiinţei umane. Sf. 
Simeon Noul Teolog spunea acum 
1000 de ani că un singur om este 
mai de preţ în ochii lui Dumne- 
zeu decât întreg universul. Ca- 
racterul tainic şi atât de preţios al 
omului nu este dat de ştiinţă, de 
parcursul civilizaţiei seculare, ci de 
religie, de Revelaţie. Fără glasul ade- 
vărului, care este religia, valoarea şi 
unicitatea omului ar fi estompate şi 

Nicicând până 
atunci sau de 
atunci încoace nu 
s-a mai dăruit nea- 
mului omenesc o 
aşa de mare cinste: 
Dumnezeu să Se fa- 
că unul dintre noi! 


am rămâne doar cu ceea ce se poate 
observa şi măsura pe dinafară. 


Oricât ne-ar uimi ştiinţa cu descope- 
ririle din interiorul corpului ome- 
nesc, toate acestea nu sunt nici pe de 
parte cele mai importante şi mai 
minunate. Căci cele mai minunate 
părţi nu se pot vedea nici măcar cu 
microscopul: Însuşi Dumnezeu, ade- 
vărul, dragostea, raţiunea, lumea 
îngerilor şi sufletul omului. Ca atare, 


Cărăruie, cărăruie 


Rady Gyr 


Cărăruie, cărăruie, 
dorule, cărare şuie... 
Tot cotind către fântână, 
mergi cu nopţile de mână. 
Printre lanuri de mohor 
plângi cu Drumul-Robilor, 
şi oftezi cu Caru-Mare, 
printre lanuri de cicoare. 


Treci un deal şi sări o vale 
peste lacrimile tale. 
Cobori văi şi urci pieptiş, 
numai prin mărăciniş, 
peste inimă, pieziş... 


Blestemat cine te suie, 
dorule, cărare şuie. 

de la o vreme ştiinţa trebuie lăsată la 
uşă, iar atenţia noastră să se concen- 
treze întreagă asupra Revelaţiei, ca 
singura care a descoperit omului cea 
mai importantă valoare a sa. Sunt 
două locuri care vorbesc despre 
aceasta. 


Primul este Cartea Facerii. Acum 
aproximativ 3500 de ani a trăit un 
om care a revoluţionat lumea 
din vremea sa. Este vorba de Pro- 
orocul Moise. În Egiptul antic care 
considera că numai unii au dreptul 
să fie numiţi oameni, iar ceilalţi — 
sclavii — nu sunt decât obiecte, când 
cei întâi născuţi ai altor popoare 
erau aruncaţi în râu fără nicio mus- 
trare de conştiinţă, Moise scrie, prin 
descoperire dumnezeiască: Dumne- 
zeu a făcut omul după chipul şi ase- 
mănarea Sa. După chipul lui Dum- 
nezeu l-a făcut; a făcut bărbat şi 
femeie. 


În vremuri grele pentru om, Moise 
are curajul să spună că omul nu e 
doar pământ, ci este făcut după chi- 
pul lui Dumnezeu. Şi nu are viaţă 
acel pământ decât când asupra sa 
suflă Dumnezeu suflare de viaţă. 
Omul făcut de mâna lui Dumnezeu 
uneşte în sine lumea văzută cu cea 
nevăzută. EI e făcut să intre în dialog 
cu Dumnezeu şi să vorbească liber 
cu EI, precum doi prieteni, eliberaţi 
de povara îndepărtării prin căderea 
omului. Omul e făcut să trăiască 
neîncetat în prezenţa lui Dum- 
nezeu! Și mai e făcut omul pentru 
ceva: pentru a trăi în comuniune cu 
ceilalţi, iar aceasta a fost concretiza- 
tă la început prin unirea bărbat- 
femeie. 


Să luăm aminte că Însuși Dumnezeu 
a înfăţişat lui Moise felul în care l-a 
menit să fie pe om, astfel cum scrie 
la Facere. Aşadar a vedea perechea 
Adam-Eva este totuna cu a-L vedea 
pe Dumnezeu pe pământ, căci pre- 
zenţa lor înseamnă revelaţia chipului 
lui Dumnezeu. 


Şi mai este un lucru interesant în 
cartea Facerii. În momentul în care 
Dumnezeu îi dă lui Noe, după potop, 
câteva porunci cu privire la viaţa 
oamenilor de acum înainte, El pune 
asupra ucigașului pedeapsa cu 
moartea. De ce? Iată textul biblic: 
„De va vărsa cineva sânge omenesc, 
sângele aceluia de mână de om se 
va vărsa, căci Dumnezeu a făcut 
omul după chipul Său”. Cu alte 
cuvinte: a ataca un om înseamnă a-L 
ataca pe Dumnezeu, căci omul este 
chipul lui Dumnezeu. 


Ce ne mai spune Moise prin cuvinte- 


le Facerii? Că dacă felul în care ne 
purtăm cu chipul lui Dumnezeu 
(omul) este felul în care ne pur- 
tăm cu Dumnezeu, aceasta arată 
în mod evident cât de important este 
cum ne purtăm cu semenii noştri. Şi 
aici am în vedere în primul rând 
avortul. A ataca un copil e totuna cu 
a-L ataca pe Dumnezeu. Acum înţe- 
legem cât de scump este un om pen- 
tru Dumnezeu! 


Dar ce a făcut omul cu acest dar 
dumnezeiesc de a-l vedea pe om? L- 
a negat prin teoriile anti-religioase 
seculariste, l-a negat prin ştiinţa ca- 
re, plină de mândrie, nu este în stare 
să-şi recunoască limitele. Şi la ce s-a 
ajuns? La cuvintele lui C.S. Lewis: 
„desfiinţarea omului”. Omul nu 
mai este chipul lui Dumnezeu, ci o 
unealtă, un calculator, un obiect şi 
un consumator. 


Cuvintele lui Moise despre locul şi 
rostul omului au avut efectul unei 
bombe asupra decăzutei societăţi 
egiptene. Faraon nu credea acestea 
nici despre Dumnezeu, făcătorul 
tuturor, şi nici despre om, ca fiind 
chipul Său şi egal prin aceasta cu 
ceilalți oameni. În Antichitate se 
credea că unele persoane sunt năs- 
cute pentru anumite demnități şi 
ranguri, iar altele pentru a fi sclavi, 
fără niciun drept. 


Cartea Facerii a însemnat atunci o 
adevărată revoluţie teologică şi an- 
tropologică! Şi să luăm aminte că 
aceasta a stat la baza gândirii creşti- 
ne şi a aşezării sociale şi politice ini- 
ţiale a Europei creştine. 


Să ne întoarcem acum privirea de la 
lună, care este Moise şi Vechiul Tes- 
tament, la Soarele-Hristos. Unul 


singur a fost Cel care revelat în ter- 
meni cu mult mai dramatici, ceea ce 
i se descoperise lui Moise despre 
demnitatea fiinţei umane: Domnul 
nostru Iisus Hristos. 


Mântuitorul, Fiul cel Unul-Născut al 
Tatălui, nu a considerat că egalitatea 
de slavă cu Acesta ar putea fi un ob- 
stacol în calea lucrării Sale, ci, dim- 
potrivă, prin negrăita Sa smerenie şi 
din dragostea şi prețuirea fără mar- 
gini pe care le are pentru om, a ple- 
cat Cerurile şi S-a întrupat, venind 
în lumea noastră. S-a deşertat de 
slava Sa cea veşnică şi S-a făcut om! 
Dumnezeu cel necreat a devenit 
prunc, ce avea nevoie să fie alăptat şi 
îngrijit! Sf. Părinţi spun despre 
aceasta: Dumnezeu S-a făcut ce- 
ea ce nu era, fără a înceta vreo- 
dată să fie ceea ce este. 


Nicicând până atunci sau de atunci 
încoace nu s-a mai dăruit neamului 
omenesc o aşa de mare cinste: Dum- 
nezeu să Se facă unul dintre noi! 
Întruparea Fiului lui Dumnezeu re- 
prezintă cea mai mare dovadă de 
dragoste şi cinstire arătată de Dum- 
nezeu făpturii Sale. O smerenie atât 
de mare era ceva de necrezut, iar 
pentru unii a devenit de neînțeles 
sau de-a dreptul scandalos. Negrăita 
smerenie şi dragoste a lui Dumnezeu 
arată în acelaşi timp cine este Dum- 
nezeu şi cine este omul pentru Dum- 
nezeu. 


Hristos cel întrupat dezvăluie natura 
umană în toată splendoarea pentru 
care a fost creată! Pentru prima da- 
tă, prin Întrupare, Răstignire, Învie- 
re şi Inălţare, umanitatea este ridica- 
tă la cer şi şade de-a dreapta Tatălui, 
ca rod al pocăinţei prin Jertfa Mân- 
tuitorului. 'Ţărâna şade pe tronul 
slavei şi domnește peste tot 
universul prin firea omenească 
a Mântuitorului! Ţărâna din care 
suntem făcuţi fiecare dintre noi! 
Acesta este planul Lui cu noi: să ne 
ridice la ceruri şi să domnim împre- 
ună cu EI în viaţa veşnică şi fericită. 


Acesta este omul de fapt şi pentru 
aceasta a fost creat neamul omenesc! 
Căci un singur om este mai de preţ 
în ochii lui Dumnezeu decât întreg 
universul. Dacă însemnăm atât de 
mult pentru Dumnezeu, cât de mult 
ar trebui să însemnăm unul pentru 
altul? Iată motivul pentru care am 
10 copii! 


Preot Josiah Trenham, 
Biserica Ortodoxă 
Sf. Ap. Andrei 


Riverside, California 

Eseuri 


inimă zdrobită 


Corina - Emilia 


(eseu premiat de revista Familia ortodoxă) 


Caruselul evenimentelor vieţii, de- 
seori ne prinde parcă într-o mişcare 
ce evită luarea în altitudine. Atitudi- 
nea se prea poate să îşi năzuiască o 
înălțare peste orizontul monoton, 
sterp şi biologic. Dar duhul lumii 
împietreşte inima, cu foamea de a 
avea şi doar părelnic de a fi, cu dis- 
perarea aproape halucinantă de-a 
păstra aparențele şi duplicitatea 
aflată la mare căutare. 


Adevărul de credinţă rămâne neclin- 
tit, dar mijloacele de-a relaţiona cu 
preajma, cu aproapele diferă şi nece- 
sită adaptări pentru o comunicare 
veritabilă. Din inima zdrobită de 
dragostea nemărginită a lui Dumne- 
zeu emană mireasma de Viaţă, iar 
prin prietenia cu sfinţii, omul se în- 
dreaptă spre semeni cu dorinţa de-a 
le împărtăşi cele spre folos mântui- 
TI. 


Vara aceea a fost una fără de asemă- 
nare. Minunată şi plină de emoție. 
Seri pline de pace şi de rugăciune. 
Zile cu mult spor, dar şi cu furtuni 
foarte puternice, pornite din bun 
senin. Dimineţile foarte devreme în 
care se mergea la slujba de la biseri- 
că erau parcă cele mai frumoase din- 
tre toate cele de până atunci. 
Străzile erau răcorite de harnica 
stropitoare pe patru roţi, condusă de 
cineva care părea că salută pe fieca- 
re. Trandafirul urcător îmbujorat şi 
caprifoiul cu dulcea sa aromă, acom- 
paniau parfumatele petunii colorate. 
Săptămâna trecuse cu repeziciune, 
mai cu seamă zilele ce-au urmat 
uneia anume, cu o furtună de sfârşit 
de lume, dar cu ploaia ce-a revi- 
gorat toate plantele aproape ofi- 


lite. 


Duminica dimineaţa devreme era 
rânduită întâlnirii cu Dumnezeu. Cu 
pas vioi, se îndreptau către bisericu- 
ţa din lemn, tineri şi vârstnici, dar şi 
părinţi cu copii puţin somnoroşi. Pe 
aleea străjuită de bogate tufe de 
trandafiri multicolori se salutau cu 
vie bucurie. Apoi mergeau să se în- 
chine. Cântările Sfintei Liturghii se 
împleteau cu glasurile melodioase 
ale păsărilor şi umpleau inimile de 
bucurie şi recunoștință. Împreună 
cu cei credincioşii se aflau cu sigu- 
ranţă, în chip nevăzut, făpturile ce- 
reşti şi sfinţii. Sfinţii ocrotitori ai 
celor prezenţi. Şi Sfântul Mucenic 
Emilian de la Durostorum unul din- 
tre primii sfinţi străromâni, cu zi de 
prăznuire în ziua de 18 iulie. 


Drumul spre sfânta mănăstire Lesjie 
— Serbia, urca în serpentine, iar mi- 
cul grup de pelerini se bucura de 
priveliştea dealurilor împodobite cu 
verdele copacilor maiestuoşi. Ziua 
Duminicii începuse sub auspiciile 
unei ploi de vară. Aerul era proaspăt 
precum nădejdea mult aşteptatei 
întâlniri cu sfinţii dragi. 


Slujba începuse de puţin timp, iar 
biserica era aproape plină cu localni- 
cii veniți cu mic, cu mare. Câţiva 
copilaşi foarte vioi tocmai fuseseră 
potoliţi de o doamnă care le oferise 
un mic spaţiu pentru a desena şi 
colora. În laterale erau scaune speci- 
fice zonei şi acoperite cu multicolore 
cuverturi tradiţionale. Sfinţii zugră- 
viţi în culori vii, calde ne priveau cu 
nespusă bunătate şi parcă se bucu- 
rau că eram acolo. Sfântul Altar era 


sculptat din marmură albă, împodo- 
bit cu multă măiestrie. La finalul 
slujbei, părintele ne-a adresat un 
cuvânt de salut, prin traducerea ofe- 
rită de către un părinte cunoscător 
de limba română. 


Racla cu sfintele moaşte ale Sfântu- 
lui Sava Gotul se afla în stânga bise- 
ricii, iar racla cu sfintele moaşte ale 
Sfântului Mucenic Emilian de la Du- 
rostorum era în partea stângă. Cu 
evlavie şi recunoştinţă ne-am închi- 
nat şi apoi am citit acatistele celor 
doi sfinţi, fiecare pe rând, câte puţin. 
Apoi ne-am retras şi am rămas în 
rugăciune. Racla Sfântului Mucenic 
Emilian de la Durostorum era învă- 
luită de lumina gingaşă a unei fragi- 
le raze de soare, biruitoare printre 
meandrele unui nor gri, trist. Lem- 
nul avea o răcoare prietenoasă, iar 
lacrimile îşi inundau albia obrajilor, 
ca un râu eliberat de stăvilar. Inima 
era zdrobită. Zdrobită de marea iu- 
bire şi harul dobândit de Sfânt prin 
primirea cununii muceniciei. Imnul 
cântat în cea mai tainică odaie a fiin- 
ţei se înălța în mireasma de mir plu- 
tind în preajma raclei. 


Ne-am bucurat de ospitalitatea sfin- 
tei mănăstiri şi am fost invitaţi să 
stăm cu toţii la masa de prânz. Buca- 
tele simple şi gustoase, gătite cu dra- 
goste şi cu multă rugăciune au fost 
aşezate pe o masă de lemn încăpă- 
toare. De asemenea, panorama ofe- 
rită era a întregii văi, cu lanuri bo- 
gate, care se întindea la poalele dea- 
lului. 


Minunat este Dumnezeu întru Sfin- 
ţii Săi! 


MaxiMina 25/2022 


Organizarea tbmpului 


- O perspectivă ortodoxă - 


În primul rând, dintr-o perspectivă 
ortodoxă, nu există organizarea tim- 
pului. Nu noi organizăm timpul, ci 
acesta ne organizează, dacă Îl lăsăm 
pe Dumnezeu să aibă loc în progra- 
mul nostru. 


Al cui este timpul? 


Hristos este totul, inclu- 
siv dătătorul şi deţinăto- 
rul timpului. EI este Ca- 
lea după care trebuie să 
ne organizăm progra- 
mul, El este Adevărul 
despre sensul timpului şi 
Izvorul Vieţii care ne 
mişcă prin timp. 


C.S. Lewis are o aserţiu- 
ne profundă despre 
timp. El spune că de obi- 
cei privim timpul ca pe 
ceva al nostru. Ne înce- 
pem ziua cu prezum- 
ţia ciudată că suntem 
stăpânii de drept ai 
următoarelor 24 de 
ore. Şi cu această presu- 
punere ne umplem ziua 
de planuri şi sarcini sau 
de timp de odihnă. Și 
nădăjduim astfel că ne organizăm 
timpul într-un fel plăcut lui Dumne- 
zeu. Dar dacă pornim de la prezum- 
ţia că timpul este al nostru, întreru- 
perile şi schimbările neaşteptate vor 
deveni imixtiuni în „timpul nostru”. 


Dimpotrivă, putem începe ziua cu 
gândul că timpul nu e al nostru, ci al 
lui Dumnezeu şi ca EI are un plan cu 
timpul, pe care doreşte să-l primim 
pentru pacea, bucuria şi binele nos- 
tru. 


(1) 


Adaptarea aşteptărilor noastre 


Cei care încearcă să-şi folosească 
timpul făcând voia lui Dumnezeu 
trebuie să înceapă fiecare zi şi 
fiecare ceas cu Iisus Hristos. O 
întrebare pe care şi-o pot pune ar fi: 
„Doamne, ce doreşti să fac acum?” 
Dar o întrebare şi mai bună ar fi 
aceasta: „Doamne, ce doreşti să 
faci Tu acum prin mine?” 


Aceasta mută accentul de pe ego-ul 
personal pe Dumnezeu. 


Dacă credem că Dumnezeu are un 
plan cu fiecare clipă, atunci putem 
deveni atenţi la desfăşurarea fiecărui 
moment, chiar şi într-un mod nepre- 
văzut de noi. Dacă primim fiecare 
clipă ca de la Dumnezeu, vom începe 
să trăim timpul nostru pe pământ ca 
o serie continuă de mici morți şi învi- 
en. 


Orice pierdere va fi un dar pe care 
Dumnezeu ni-l face pentru ca să ne 
poată dărui şi mai mult. Aceasta poa- 


te să însemne pierderea unui loc de 
muncă, îmbolnăvirea, moartea celor 
dragi. Dacă lucrurile vin în avalanșă, 
omul tinde să spună: „Acesta este 
începutul sfârşitului. ” De fapt ar 
trebui să spună: „Acesta este începu- 
tul începutului”. Orice pierdere 
sau moarte este începutul unei 
noi relaţii cu Hristos, un nou în- 
ceput al unei noi vieţi. Fiecare mo- 
ment greu este începutul începutului 
prin excelenţă — Împărăţia cerurilor. 


lar dacă ne adaptăm 
aşteptările la ceea ce 
vine în fiecare clipă, 
timpul va dobândi un 
nou înţeles. 


Sfinţenia clipei pre- 
zente 


Simpla conştientizare a 
prezenţei lui Dumnezeu 
reprezintă puterea clipei 
prezente. „Acum” este 
singurul loc în care 
Dumnezeu este. El Se 
arată prin realitatea pre- 
zentului. Nu în alt chip. 
lar aceasta este o taină 
la care devenim părtaşi 
prin simpla încercare de 
a fi conştienţi de prezenţa Lui 
„acum”. Conştiinţa este cheia, legătu- 
ra conştientă cu Dumnezeu. 


(va urma) 


Albert Rossi 


Psiholog şi profesor de Teolo- 
gie Pastorală la Seminarul 


Sf. Vladimir, New York 

Chipuri luminoase 


Cuviosul Gherontie de la Tismana 


Două minuni spre intărire 


Tăticuţul e bine! 


„Într-o seară m-a sunat tatăl meu să 
îmi spună că este în Maramureş şi să 
mă rog pentru el, deoarece avusese 
un accident grav: intrase cu scuterul 
într-o maşină, iar medicii îi spuneau 
că e posibil să aibă câteva coaste 
rupte, iar la cap să fie nevoie de 
nişte copci. M-a mai rugat să nu 
spun nimănui, nici mamei mele, nici 
surorilor. Tatăl meu nefiind un om 
religios, pentru prima dată în viaţa 
mea l-am văzut punându-și nădej- 
dea în ajutorul lui Dumnezeu. M-am 
rugat toată noaptea cu lacrimi Mai- 
cii Domnului să îl ajute cum ştie. A 
doua zi am mers la Sfânta Liturghie. 
După ce m-am miruit, am mers să 
iau anafură, iar în spatele meu am 
auzit pe cineva şoptindu-mi: 


-— Ioai, dragă, dar tăticuţul cu- 
vioşiei tale e bine! 


Era Cuviosu'! Pe vremea aceea nu 
ştiam cine este! Pentru mine era un 
pătrânel simpatic, foarte credincios, 
care îmi făcea cadouri diverse 
iconiţe, cruciuliţe, dar care uneori 
avea un comportament mai ciudat 
(din cauza vârstei — mă gândeam 
€eu...). li auzisem pe oameni că îl 
strigau Cuviosw' şi aşa îi ziceam şi 
eu. Ştiind că nu am voie să spun ni- 
mănui, pentru că aşa îmi zisese tatăl 
meu, i-am răspuns: 


— Da, Cuvioase, ştiu că e bine 
(gândindu-mă în acelaşi timp că, 
dacă ar şti dumnealui ce păţise tata, 
sigur nu ar mai zice aşa)! 


Dar Cuviosu' se ţinea după mine şi 
îmi zicea: 


- Dragă, dar nu înţelegi că tăti- 
cuţul e bine, dragă, e bine... 


Atunci am început să plâng şi să îi 
spun ce păţise tata, iar dumnealui cu 
faţa veselă şi luminoasă îmi repeta: 


— Dragă, dar tăticuţul cuvioşiei tale 
este bine, chiar acum a ieşit pe 
poarta spitalului. 


L-am sunat imediat pe tatăl meu să 
îl întreb ce mai face, la care mi-a 
răspuns: 


— Sunt bine, chiar acum ieşii din 
spital. Am câteva copci la cap, iar 
la coaste sunt doar lovit... Acesta 
era Cuviosul Gherontie...” 


Împreună lucrător cu Părinte- 
le Arsenie Boca 


„Despre fetiţa mea spun că e copilul 
Sfântului Nectarie. Trecuseră trei 
ani de la căsătorie şi nu rămâneam 
însărcinată. Aveam un polip în uter 
şi trei medici mi-au spus că trebuie 
să mă operez. Nici testul Papanico- 
lau nu ieşise bine. L-am visat pe Pă- 
rintele Arsenie, care mi-a spus să nu 
mă operez. L-am ascultat, cu toată 


împotrivirea familiei. În luna urmă- 
toare, am rămas însărcinată, iar po- 
lipul a dispărut ca prin minune, deşi 
toţi cei trei doctori la care am fost, îl 
văzuseră. A fost o sarcină grea, în 
care am stat doar la pat, dar Necta- 
ria s-a născut sănătoasă. Când a îm- 
plinit 5 luni, l-am visat din nou pe 
Părintele Arsenie, care mi-a spus 
plângând: 


- O să îţi fie foarte greu! 


Şi a început greul şi drumurile pe la 
spitale. In asemenea împrejurări a 
intrat şi Cuviosul în viaţa noastră! 


Eram la Cluj în spital cu Nectaria, 
care se îmbolnăvise grav, iar doctorii 
ne spuneau că e posibil să o 
pierdem. Eram disperată la gândul 
că aş putea să o pierd. Un părinte 
care ştia durerea noastră, dar şi pu- 
terea de rugăciune a Cuviosului, ne- 
a ajutat să luăm legătura telefonic cu 
dânsul. L-am rugat să o pomenească 
în rugăciune şi l-am întrebat dacă se 
va face vreodată bine. Mi-a răspuns: 


- Mai târziu, până la ceasul cel de 
moarte! 


Nu am înţeles ce vrea să îmi spună 
prin acele cuvinte. Acum Nectaria şi 
-a revenit, are 5 ani, însă până pe la 
3 ani am stat tot prin spitale. Am 
înțeles astfel ce înseamnă „mai târ- 

ZIU . 


Spunea cuviosul, cu câţiva ani în 
urmă: 


- Când te vei gândi la mine, are să 
îți meargă bine! 


Să îl chemăm în ajutor, căci este 
grabnic şi puternic mijlocitor pentru 
noi în faţa tronului Preasfintei Tre- 
imi!” 


I.G. 

Poate părea exagerat ce zicea Părin- 
tele Arsenie, dar să luăm aminte că 
nimic din ce a spus el nu a fost exa- 
gerat! Când am mers prima dată la 
Prislop în 1991, eram cu toţi colegii 
mei de facultate, băieţi şi fete. Maica 
Zamfira, apropiata şi cea în duhul 
Părintelui, s-a uitat la bretonul fete- 
lor şi a zis: fruntea trebuie să fie libe- 
ră, căci ea e stâlpul gândirii. Să fie 
luminată, ca să ţi se lumineze min- 
tea! 


Legat de îmbrăcămintea femeilor, au 
fost unele care au spus: De ce să nu 
mă îmbrac cum doresc? Mai degra- 
bă să nu se uite ceilalţi la mine dacă 
nu le place sau dacă îi ispiteşte! Dar 
acesta este un argument ce vine din 
adâncul iadului. Este un monument 
al nepăsării faţă de aproapele! Mân- 
tuitorul zice: vai celui prin care vine 
sminteala. Acesta a fost argumentul 
pentru care multe femei au înce- 
put să se acopere: să nu fie pia- 
tră de poticneală, să nu fie pricină 
de curvie pentru cei care le-ar vedea. 
Bărbatul care vede pe stradă femei 
mai mult dezbrăcate poate fi un slă- 
bănog şi se duce acasă, face malahie 
sau curveşte cu cine prinde. 


Când eram în clasa a XI-a a venit 
Revoluţia şi s-au schimbat toate. Aşa 
că unii dintre colegi mă chemau să 
mergem să ne uităm la femeile tot 
mai dezgolite de pe stradă sau îmi 
plimbau prin faţă imagini pornogra- 
fice şi mă întrebau apoi dacă nu simt 
nimic. lar eu le spuneam că nu 
vreau, că nu mă interesează aşa ceva 
şi ei nu înțelegeau cum de nu do- 
resc... 


Unii şi-au pus întrebarea dacă vara 
este păcat să umble în maieuri. 
Umărul gol este o interfaţă a 
pieptului. Din păcate, vara a ajuns 
să fie un cuptor de foc drăcesc, al 


curviei, care bate din toate părţile şi 
în toate chipurile. Am avut un fiu 
duhovnicesc mai în vârstă, care nu 
aştepta deloc să vină vara. Fusese 
împătimit de curvie în tinereţe şi 
acum se ferea de orice prilej. Dar 
când pornea vara pe stradă, prilejuri- 
le curgeau la tot pasul. EI încerca să- 
şi întoarcă privirea de la femeia dez- 
golită din faţa sa şi se uita spre un 
chioşc de ziare, dar acolo erau alte 
ispite: plin de reviste cu femei dez- 
brăcate complet. Şi aşa îi era toată 
umblarea, mers prin cuptorul de foc, 
mereu făcând rugăciune. 


Din păcate, chioşcurile cu reviste 
pornografice de pe stradă sunt o ma- 
re problemă pentru copii în primul 
rând. Degeaba îi feresc părinţii de 
imagini spurcate de pe internet. Am 
văzut de mai multe ori copii de clasa 
I şi a II-a, care, în drum spre casă, se 
opreau în faţa chioşcurilor cu reviste 
spurcate şi stăteau ca încremeniţi. M 
-am întrebat îngrozit ce se va alege 
de sufletele lor, dacă din pruncie pri- 
mesc aşa ceva... 


Un frate din biserică s-a ocupat ani 
de zile cu realizarea de reclame şi 
câştiga bine. Dar în momentul în 
care a devenit creştin, a renunţat, 
chiar dacă după aceea a rămas sărac. 


De ce? Mi-a spus că nu există recla- 
mă fără substrat sexual! Totul se ba- 
zează pe curvie, în diferite forme, pe 
faţă sau subliminal, în funcţie de 
produsul respectiv. 


Mi s-a spus: Părinte, suntem oa- 
meni, ne mai uităm şi noi la televi- 
zor! Am înţeles, dar te uiţi la orice şi 
mai ales când şi copiii de faţă? [i laşi 
să vadă toate reclamele în care se 
dezgolesc trupuri? Vrei să-i nenoro- 
ceşti pe viaţă? 


Un alt aspect ar fi al femeilor siluite. 
Ce parte de vină au acestea, dacă nu 
au provocat cu niciun gest pe agre- 
sor? Și totuşi, prin vestimentaţie pot 
provoca. Hainele indecente sau chiar 
pornografice sunt o invitaţie adresa- 
tă celuilalt. La fel şi comportamentul 
necuviincios. Femeile siluite sunt 
oprite de la Impărtăşanie o vreme 
tocmai pentru că există şi o parte de 
vină a lor. Să nu ne înşelăm pe noi 
înşine. Hainele, comportamentul 
indecent de atunci sau de dinainte 
sunt o invitaţie făcută unui duh rău. 


Referitor la problema pantalonilor la 
femei, am auzit de nenumărate ca- 
zuri de femei bolnave care susțineau 
că au nevoie neapărat şi numai de 
pantaloni. Un părinte a fost întrebat 
odată despre o astfel de situaţie. Era 
vorba de o femeie săracă, ce avea 
numai o fustă scurtă de tot şi nişte 
pantaloni mulaţi, altceva nu putea să 
-şi cumpere. Și a venit cineva care a 
vrut să-l prindă în cuvânt pe acel 
părinte: ce să facă biata femeie? Iar 
părintele i-a răspuns simplu, rezol- 
vând problema: să le poarte pe 
amândouă deodată! 


(va urma) 

Educaţia creştină 


Scevurri) 
PENIPU 


părinți 


de la 
sfântul 
Porfirie 


În familie se află o mare parte a 
răspunderii pentru starea duhovni- 
cească a omului. 

Pentru ca să scape copiii de feluri- 
tele probleme lăuntrice, nu sunt de- 
ajuns sfaturile, constrângerile, logi- 
ca şi amenințările. Mai degrabă 
înrăutăţesc lucrurile. Indreptarea 
vine prin sfinţirea părinţilor. 
Deveniţi sfinţi şi nu veţi mai avea 
nici o problemă cu copiii voştri. 
Sfinţenia părinţilor îi scapă pe copii 
de probleme. Copiii vor creşte ală- 
turi de oameni sfinţi, cu multă iubi- 
re, care nu-i înfricoşează, nici nu se 
mărginesc la dăscălire, ci se fac pil- 
dă de sfinţenie şi rugăciune. Pă- 
rinţilor, rugaţi-vă în tăcere, cu mâi- 
nile ridicate către Hristos, şi îm- 
brăţişaţi-i în taină pe copiii voştri. 
Şi, când fac neorânduieli, să 
luaţi ceva măsuri pedagogice, 
dar să nu-i forţaţi. In principal 
să vă rugaţi. 


De multe ori, părinţii, şi mai ales 
mama, îl rănesc pe copil pentru 
neorânduiala pe care a făcut-o, şi îl 
ceartă peste măsură. Atunci acesta 
se răneşte. Chiar şi dacă nu-l cerţi 
în afară, dar îl cerţi înlăuntrul tău, 
şi te răzvrăteşti şi îl priveşti sălba- 
tic, copilul îşi dă seama. Socoteşte 
că mama nu-l iubeşte. O întreabă 
pe mama: 


- Mamă, mă iubeşti? 

- Da, copilul meu. 

Dar el nu este convins. S-a rănit. 
Mama îl iubeşte, apoi vrea să-l 
mângâie, dar el nu primeşte mân- 
gâierea, o socoteşte făţărnicie, căci 
a fost rănit. 


Un alt lucru care îi vatămă pe copii 
este ocrotirea peste măsură, 
adică grija exagerată, frământarea 
şi neliniştea părinţilor. Ascultaţi o 
întâmplare. 


O mamă mi se văita că pruncul ei 
de cinci ani nu o ascultă. li spu- 
neam „Tu greşeşti”, dar nu price- 
pea. Odată am mers cu această ma- 
mă, cu maşina ei, într-o plimbare 
spre mare. Ajungând, copilul i-a 
scăpat din mână şi a alergat către 
mare. Era acolo un val de nisip care 
cobora abrupt în mare. Mama s-a 
îngrozit, era gata să strige, să aler- 
ge, căci îl văzuse pe micuţ cu mâini- 
le întinse, făcând echilibristică pe 
vârful movilei. Eu am liniştit-o, i- 
am spus să se întoarcă cu spatele, 
iar eu mă uitam pieziş către copil. 
Acesta, deznădăjduind că o va pu- 
tea provoca iarăşi pe mama lui, în- 
fricoşând-o şi făcând-o să strige ca 
de obicei, încet-încet a coborât şi s- 
a apropiat de noi. Asta era! Atunci a 
primit şi mama lecţia unei educaţii 
corecte. 


Nu sunt lucruri grele. Şi totuşi, 
multe mame nu le izbutesc şi dau o 
educaţie foarte proastă copiilor lor. 
Mamele care stau neîncetat pe ca- 
pul copiilor şi-i strâmtorează, adică 
îi ocrotesc peste măsură, au dat 
greş în lucrarea lor. În vreme ce ar 
trebui să-l laşi pe copil singur să se 
îngrijească de sporirea lui. Atunci 
vei dobândi. Când stai tot timpul 
pe capul lor, copiii se împotri- 
vesc. Dobândesc moleşeală, fragili- 
tate, şi de obicei nu reuşesc în viaţă. 
Este un fel de ocrotire peste mă- 
sură, care îi lasă pe copii ne- 
copți. 

Înainte cu câteva zile a venit o ma- 


mă deznădăjduită pentru nereuşite- 
le în lanţ ale fiului ei la examenele 


de admitere la Universitate. Strălu- 
cit elev în şcoala generală, strălucit 
în gimnaziu, strălucit în liceu. Apoi, 
nereuşite, dezinteres al copilului, 
împotriviri ciudate. 


„Tu greşeşti, îi spun mamei, şi eşti 
şi cultivată! Ce să facă bietul copil? 
Împresurare, împresurare, împre- 
surare toţi anii, «să fii primul, să nu 
ne faci de ruşine, să devii mare în 
societate...». Acum nu mai vrea 
nimic. Să pui capăt acestei îm- 
presurări şi ocrotiri peste mă- 
sură, şi o să vezi atunci că şi copi- 
lul are se aşeze. Atunci va înainta, 
când îl vei lăsa liber”. 


Copilul vrea alături de el oameni cu 
o rugăciune fierbinte. Mama să nu 
se  mărginească la  mângâierea 
simțită, ci să dăruiască în acelaşi 
timp şi mângâierea rugăciunii. Co- 
pilul simte în adâncul sufletului său 
mângâierea duhovnicească pe 
care i-o trimite mama lui, şi este 
atras către ea. Simte pază şi ocroti- 
re atunci când mama îl îmbrăţişea- 
ză în taină pe copilul ei prin neînce- 

tata, stăruitoarea şi fierbintea ei 
rugăciune, şi-l eliberează de tot ce- 
ea ce-l apasă. 


Mamele ştiu să se neliniştească, să 
sfătuiască, să spună multe, dar să 
se roage n-au învăţat. Multele sfa- 
turi şi mustrări fac foarte rău. Fără 
multe cuvinte copiilor. 


CUVINTELE LOVESC 
ÎN URECHI, ÎN VRE- 
ME CE RUGĂCIUNEA 
MERGE LA INIMĂ. 


Este nevoie de rugăciune, cu cre- 
dinţă lipsită de frământări, dar şi de 
exemplu bun. 


